การรวบรวมความมั่นใจ การสื่อสารอย่างมีประสิทธิภาพ การทำตัวเหมาะสม
เมื่อคุณต้องการได้รับความยอมรับจากผู้หญิงมากเท่าไหร่ การเปลี่ยนแปลงนิสัยไม่ใช่คำตอบ ถึงแม้ว่ามันได้ผลในช่วงสั้นๆ คุณจะรู้สึกปลอมและมีความสุขแต่เธอจะจับได้ว่าตัวตนที่แท้จริงของคุณเป็นอย่างไร รู้จักการเป็นตัวของตัวเอง ยึดถือความคิดและความรู้สึกในชีวิต การเป็นตัวตนที่แท้จริงและเชื่อมั่นในตัวเองเป็นสิ่งที่น่าดึงดูดสำหรับผู้หญิงและจะทำให้คุณรู้สึกดีเกี่ยวกับตัวเองด้วย   หลีกเลี่ยงการทำตัวใจดีหรือก้าวร้าวเกินไปเพื่อเอาชนะใจเธอ สิ่งนี้อาจดูเสแสร้งหรือน่ากลัวและคุณคงไม่อยากให้ใครมองคุณแบบนั้น   ใส่ใจกับการทำให้ผู้หญิงพึงพอใจด้วย ยอมรับข้อบกพร่องของตัวเองและอย่าปล่อยให้มันทำให้คุณไขว้เขว ถ้าหากคุณชอบตัวเองและสบายใจกับตัวตนที่คุณเป็น คุณก็จะรู้สึกสบายใจมากขึ้นเวลาที่อยู่กับคนอื่นและถ้าหากทุกอย่างไม่เป็นไปตามที่หวังไว้ก็ไม่เป็นไร คุณเท่านั้นที่สามารถทำให้ตัวเองมีความสุข ถ้าหากคุณชอบตัวเอง มันก็เป็นเรื่องที่สำคัญที่สุด การรักษาสุขลักษณะทำให้คุณดูและรู้สึกดีขึ้น อาบน้ำในตอนเช้า สระผม ใช้ผลิตภัณฑ์ระงับกลิ่นกายและทำความสะอาดเสื้อผ้าก่อนออกนอกบ้าน เมื่อคุณอยู่กับผู้หญิง สิ่งสุดท้ายที่คุณต้องการกังวลคือกลิ่นกาย ทำตัวให้สะอาดเพื่อที่มันจะไม่เป็นปัญหาของคุณ  คุณอาจจะฉีดน้ำหอมหรือโคโลญจน์บริเวณลำคอและหัวไหล่ ถ้าหากคุณฉีดก็ฉีดเพียงเล็กน้อย คุณคงไม่อยากทำให้คนรอบตัวฉุน หากเป็นไปได้ ออกไปนอกบ้านและหาเสื้อผ้าที่เหมาะสมกับคุณ มันไม่จำเป็นต้องเป็นเสื้อผ้าราคาแพงแต่ต้องมีขนาดเหมาะสมและรู้สึกสบายเมื่อสวมใส่ นอกจากเสื้อผ้าจะทำให้คุณดูดีแล้ว เสื้อผ้าที่คุณชอบสวมใส่จะทำให้คุณรู้สึกมั่นใจและสนใจผู้หญิงมากกว่าสนใจรูปร่างหน้าตาของตัวเอง   ลองสังเกตผู้คนรอบตัวเพื่อหาไอเดียเกี่ยวกับแฟชั่นแต่จำไว้ว่าเสื้อผ้าที่ดีควรบ่งบอกถึงสไตล์ที่ไม่เหมือนใครของคุณ ถามพนักงานร้านสำหรับความคิดเห็น ถามอย่างสุภาพและพวกเขาจะยินดีช่วยเหลือคุณเพื่อหาเสื้อผ้าที่เหมาะสม คุณสามารถมีความสุขกับผู้หญิงโดยการทำสิ่งที่พวกเขาชอบแต่จำไว้ว่าคุณต้องหาเวลาให้กับตัวเองและทำสิ่งที่ทำให้คุณมีความสุขด้วย ถ้ามันคือการดูหนังไซไฟและอ่านการ์ตูนก็ทำไป อย่ารู้สึกอายเกี่ยวกับความชอบของตัวเอง การทำสิ่งที่คุณชอบทำให้คุณมีความสุข เป็นตัวตนที่แท้จริงและน่าอยู่ด้วยมากขึ้น  คุณอาจจะพบว่าตัวเองถูกกลืนโดยผู้หญิงที่คุณชอบ อย่าลืมถอยหลังไปหนึ่งก้าวและให้พื้นที่กับตัวเองเพื่อทำสิ่งที่คุณชอบ เช่น เล่นกีฬาหรือเล่นวิดีโอเกม . การรู้สึกเกร็งเวลาที่อยู่กับผู้หญิงจะทำให้พวกเขาเกร็งด้วยเช่นกัน ถ้าหากคุณพยายามหาบางสิ่งเพื่อพูดหรือหาวิธีออกจากสถานการณ์ก็แปลว่าคุณไม่ได้จดจ่อกับผู้หญิง หายใจลึกก่อนจะเข้าหาพวกเขาและเมื่อไม่ได้พูด อยู่กับปัจจุบันและจดจ่อกับผู้หญิงแทนที่จะรู้สึกตื่นเต้น คิดบวกและเตือนตัวเองว่าไม่มีอะไรร้ายแรงที่จะเกิดขึ้นเพราะทุกอย่างจะเป็นไปด้วยดี คนส่วนใหญ่ถูกกลืนและไม่ได้ตั้งใจทำให้คุณรู้สึกอายหรือรู้สึกแย่ ถ้าหากคุณคิดว่าคุณทำพลาดหรือทำให้ตัวเองขายหน้าก็อย่ากังวลเพราะทุกคนจะลืมสิ่งที่เกิดขึ้น การเริ่มเป็นเพื่อนกับผู้หญิงที่คุณชอบคือความคิดที่ดีแต่ถ้าหากคุณมีความรู้สึกต่อเธอก็อย่าหลบซ่อนมัน พยายามเริ่มความสัมพันธ์โดยการใส่ใจกับเธอ ถ้าหากคุณหลบซ่อนความรู้สึก เธอก็จะไม่รู้ว่าคุณรู้สึกอย่างไรและอาจจะรู้สึกถูกหักหลังหรืออยู่ในจุดที่ไม่ถูกต้องเมื่อเธอรู้ความจริง ในทางกลับกัน อย่าให้ความหวังกับผู้หญิงถ้าหากคุณต้องการเป็นแค่เพื่อน จำคำพูดที่ว่า “ความซื่อสัตย์คือนโยบายที่ดีที่สุด” เอาไว้  คุณต้องเคารพขอบเขตของเธอ อย่ายัดเยียดความรู้สึกของคุณให้กับเธอถ้าเธอไม่รู้สึกแบบเดียวกัน เธอจะรู้สึกตื้นตันใจและจะต้องการเป็นเพื่อนกับคุณถึงแม้ว่าเธอไม่ได้ชอบคุณแบบนั้นก็ตาม สบตาเมื่อคุณเข้าหาผู้หญิงเพื่อเริ่มบทสนทนา สิ่งนี้จะแสดงออกถึงความมั่นใจและเมื่อเธอพูด คุณก็ต้องสนใจในสิ่งที่เธอพูด อย่างไรก็ตาม อย่าจ้องหน้าโดยเฉพาะอย่างยิ่งเวลาที่คุณไม่ได้พูดกับเธอ มองเธอให้มากพอที่จะแสดงออกว่าคุณให้ความสนใจจากนั้นจึงมองไปทางอื่น   อย่ากังวลถ้าหากมันเป็นเรื่องยากในตอนแรก การสบตาอาจจะรู้สึกอึดอัดสำหรับทุกคน ฝึกฝนการสบตากับกระจกจากนั้นจึงเริ่มสบตาเพื่อนและคนแปลกหน้า การสบตาเป็นเรื่องยากแต่มันป้องกันไม่ให้คุณต้องส่วนอื่นของร่างกายของเธอ ยิ่งไปกว่านั้นมันเป็นสิ่งที่สุภาพและเป็นวิธีที่ดีในการแสดงออกถึงความชอบและความเคารพในตัวของผู้หญิง ทักทายผู้หญิงเหมือนที่คุณทักทายคนอื่น พูดสวัสดีและพูดถึงหัวข้อที่เหมาะสม การเริ่มบทสนทนาที่ดีคือการถามหาความคิดเห็นสำหรับเสื้อผ้า พูดถึงวิชาที่คุณเรียนด้วยกัน ชมเชยผู้หญิงเกี่ยวกับสิ่งที่ดีหรือเสนอความช่วยเหลือให้กับเธอ  ทำสิ่งนี้เพื่อรวบรวมความมั่นใจเวลาที่อยู่กับผู้หญิงและทำบทสนทนาให้ลึกซึ้งกว่าเดิม ทุกคนชอบบทสนทนาที่ดีและผู้หญิงจะรู้สึกประทับใจกับความมั่นใจและบุคลิกที่สบายๆ ของคุณ การตั้งใจฟังสิ่งที่เธอพูดและหมายความจะทำให้ผู้หญิงพึงพอใจ วางโทรศัพท์ลงและพยายามจับใจความสิ่งที่เธอพูด อย่าขัดจังหวะ แสดงความสนใจด้วยการพยักหน้าและโต้ตอบเมื่อเธอพูดจบ ไม่มีใครชอบบทสนทนากับใครบางคนที่ไม่รับฟัง เพราะฉะนั้นคุณต้องใช้มารยาทนี้กับผู้หญิงทุกคนที่คุณพูดด้วย   โต้ตอบด้วยการย้ำใจความสำคัญของข้อความ เช่น “คือเธอกำลังบอกว่า…” เพื่อแสดงว่าคุณรับรู้ใจความสำคัญของสิ่งที่เธอพูด เมื่อคุณก็ตอบก็ควรโต้ตอบอย่างเคารพและไม่วิจารณ์ไม่ว่าคุณจะรู้สึกอย่างไร พิจารณาแนวคิดและความคิดเห็นของเธอก่อนที่คุณจะตอบเพื่อแสดงความรอบคอบของคุณ คุณต้องสื่อสารในระดับที่ลึกซึ้งเพื่อสร้างความไว้ใจระหว่างคุณกับผู้หญิง ถามผู้หญิงเกี่ยวกับตัวเธอ ความชอบและความต้องการ แสดงออกว่าคุณสนใจในการเรียนรู้เกี่ยวกับเธอในฐานะบุคคล สิ่งนี้ทำให้คุณดูมั่นใจมากขึ้นและช่วยให้ผู้หญิงรู้สึกสบายใจเวลาที่อยู่กับคุณ ยิ่งไปกว่านั้น สิ่งที่ช่วยลดความกดดันของการดำเนินบทสนทนา คุณเพียงแค่ต้องถามคำถามและรับฟัง  คำถามที่ดี ได้แก่ การถามว่าเธอชอบดนตรีแบบไหน ถ้าเธอชอบดนตรีแบบเดียวกัน คุณสามารถแบ่งปันความสนใจกับเธอได้ ถึงแม้ว่าคุณมีรสนิยมที่แตกต่างกันแต่คุณสามารถพูดว่า “ฉันไม่เคยฟังเพลงแนวนั้นมาก่อน ขอคำแนะนำหน่อยสิ” เมื่อคุณแสดงออกว่าคุณสนใจในชีวิตของเธอ เธออาจจะเปิดใจกับคุณเกี่ยวกับบางอย่างที่ทำให้เธอไม่สบายใจ สิ่งนี้คือการแสดงความไว้ใจอย่างใหญ่หลวง เพราะฉะนั้นคุณจำเป็นต้องรับฟังด้วยความสนใจและโต้ตอบกับเธออย่างเห็นใจ อย่าทำให้เธอรู้สึกถูกวิจารณ์หรือถูกล้อ คุณคงไม่อยากรู้สึกแบบนั้น เพราะฉะนั้นคุณรู้ว่าเธอคงไม่อยากรู้สึกแบบนั้นเช่นกัน   เช่น คุณสามารถพูดว่า “ไม่เป็นไร ข้อสอบมันยากมาก เธอทำดีที่สุดแล้ว” ผลักดันให้เธอบรรลุเป้าหมายเช่นกัน ถ้าหากเธอต้องการเป็นช่างภาพ คุณต้องให้กำลังใจเธอไม่ว่าคุณจะคิดอย่างไร ลองพูดว่า “มันดีมากที่เธอมีความฝันที่ยิ่งใหญ่แบบนั้น” . อารมณ์ขันคือวิธีที่ได้ผลในการทำตัวให้มีเสน่ห์และน่าสนใจ การใช้มุขตลกกับผู้หญิงจะทำให้รู้สึกอึดอัดน้อยลงเมื่อคุณเรียนรู้เกี่ยวกับกันและกันและเปิดทางให้คุณพูดถึงเรื่องที่จริงจังมากกว่านี้ คุณไม่จำเป็นต้องเป็นคนตลกตามธรรมชาติและอย่าฝืน พยายามสังเกตหรือนึกถึงเรื่องตลกในอดีตเพื่อทำให้เธอหัวเราะและบรรเทาความอึดอัด   อารมณ์ขันไม่ได้เหมาะสมในทุกสถานการณ์ เช่น หลีกเลี่ยงการเล่นมุกที่หยาบคายและเสียดสีทางเพศกับผู้หญิงที่คุณเพิ่งรู้จัก เมื่อคุณใช้เวลากับผู้หญิงมากขึ้น คุณจะเรียนรู้ว่าอะไรที่ตลกสำหรับเธอและพัฒนามุขตลกที่มีแต่คุณกับเธอเท่านั้นที่รู้ ใจเย็นๆ และรอดูว่าอารมณ์ขันของเธอเป็นอย่างไร คุณจะทำให้เธอหัวเราะได้ในไม่ช้า การพูดสวัสดีก็เพียงพอเมื่อคุณเพิ่งเจอผู้หญิง ทำตัวผ่อนคลายและใช้สามัญสำนึก อย่าทำให้เธอรู้สึกอึดอัด เอาหน้าเข้าใกล้เธอหรือสัมผัสบริเวณที่ไม่เหมาะสมบนใบหน้า ในขณะที่คุณเริ่มสร้างความสัมพันธ์ คุณต้องใช้วิจารณญาณในการแตะตัวสาวว่าสิ่งไหนเหมาะสม เริ่มด้วยการสัมผัสมือหรือหัวไหล่เบาๆ ระหว่างบทสนทนาและการยืนใกล้กันตามโอกาส เช่น ที่งานปาร์ตี้หรือคอนเสิร์ต   ถ้าหากคุณต้องการมีความสัมพันธ์ ชะลอการสัมผัสให้เป็นไปอย่างช้าๆ และเป็นธรรมชาติ จากนั้นคุณสามารถกอดและจีบได้ถ้าหากเธอยินยอม อย่าสัมผัสผู้หญิงถ้าเธอไม่ยินยอม เคารพขอบเขตส่วนตัวของเธอและถอยออกมาถ้าหากเธอรู้สึกไม่สบายใจ วางตัวสง่างามกับผู้หญิง การกระทำที่ไม่เหมาะสม ได้แก่ การพูดคำหยาบ ตดหรือเล่นมุขที่หยาบคายจะทำให้ผู้หญิงไม่อยากอยู่ใกล้คุณ แสดงความเคารพและมารยาทที่ดีโดยการเปิดประตูให้เธอและพูดว่าได้โปรดและขอบคุณ พูดกับทุกคน ผู้ชาย สาวประเภทสองและอื่นๆ ในแบบเดียวกับที่คุณพูดกับผู้หญิง แสดงความเคารพและความปราณีกับทุกคนและรับฟังสิ่งที่พวกเขาพูด หลีกเลี่ยงการทะเลาะ ความรุนแรงไม่ใช่วิธีที่ดีในการทำให้ใครประทับใจ เมื่อมีผู้หญิงอยู่ด้วย พวกเขาจะเห็นว่าคุณเป็นคนจริงและเป็นผู้ใหญ่มากแค่ไหน   สิ่งนี้ยากที่จะทำเมื่อคุณทะเลาะหรือเผชิญหน้ากับใครบางคนที่คุณไม่ชอบแต่พยายามหลีกเลี่ยงการระเบิดอารมณ์ หายใจลึกๆ และควบคุมสิ่งที่คุณพูด เมื่อคุณได้พูดและทำทุกสิ่งแล้ว คุณจะภูมิใจในตัวเองที่ได้ยับยั้งชั่งใจถึงแม้ว่าผู้หญิงไม่ได้ยืนประทับใจอยู่ตรงนั้น การพูดนินทาใครบางคนที่ไม่ได้อยู่ตรงนั้นมีผลกระทบเดียวกับการเผชิญหน้าที่ไม่น่าพึงพอใจนักและบางครั้งมันอาจจะแย่กว่านั้น หลีกเลี่ยงการนินทา การแบ่งปันข้อมูลในเชิงลบจะทำให้คุณดูไม่เป็นผู้ใหญ่สำหรับผู้หญิงและทำให้พวกเขาสงสัยว่าคุณนินทาพวกเขาบ้างหรือเปล่า ทำตัวให้น่าเคารพให้มากที่สุด  ในทางกลับกัน อย่าพูดในทางเสียหายเกี่ยวกับผู้หญิงหรือแบ่งปันความลับของพวกเขากับเพื่อนของคุณ พวกเขาอาจจะได้ยินข้อมูลเหล่านี้และมองคุณในแง่ลบ แสดงให้พวกเขาเห็นว่าคุณสามารถไว้ใจได้และพวกเขาจะมองว่าคุณเป็นเพื่อนที่ซื่อสัตย์
เป็นตัวของตัวเอง. ทำความสะอาดตัวเอง. แต่งตัวให้ดี. ทำสิ่งที่คุณชอบ. ผ่อนคลาย ซื่อสัตย์กับเจตนาของตัวเอง. สบตา. ทำให้ผู้หญิงสนใจในบทสนทนา. ตั้งใจฟัง. แสดงความสนใจที่แท้จริงให้กับผู้คน. ใส่ใจความรู้สึกของเธอ. ทำให้สาวหัวเราะ เคารพพื้นที่ส่วนตัว. มีมารยาทที่ดี. ปฏิบัติต่อทุกคนอย่างเท่าเทียมกัน. อย่านินทาลับหลังผู้คน.
https://www.wikihow.com/Act-Around-Girls https://www.wikihow.com/Act-Around-Girls https://www.wikihow.com/Act-Around-Girls
Gaining Confidence Communicating Effectively Behaving Appropriately